Զավեն Գևորգյան

Զավեն Գարեգինի Գևորգյան (), հայ գյուղատնտես, պետական գործիչ։ ՀՀ Գյուղատնտեսության և բնօգտագործման նախարար (2000-2002)։
Գյուղատնտեսական գիտությունների դոկտոր (2001), ՀԳԱ պատվավոր պրոֆեսոր, ՀԳԳԱ ակադեմիկոս։

Կենսագրություն 
Ծնվել է 1942 թվականին, Երևանում՝ ծառայողի ընտանիքում։ 1964 թվականին ավարտել է Հայկական գյուղատնտեսության ինստիտուտը։ 1964-1977 թվականներին աշխատել է գյուղատնտեսական և գիտական հաստատություններում, 1977-1983 թվականներին՝ ՀԿԿ Կենտկոմում։ 1983-1987 թվականներին եղել է ՀԿԿ Արագածի շրջկոմի առաջին քարտուղար, 1987-1990 թվականներին՝ ՀԿԿ Արտաշատի շրջկոմի առաջին քարտուղար։ 1991-1992 թվականներին աշխատել է Երևանի «Բյուրեղ» ֆիրմայում՝ որպես տնօրենի տեղակալ։
1993-2000 թվականներին աշխատել է Մոսկվայում։ 2000-2002 թվականներին եղել է ՀՀ Գյուղատնտեսության և բնօգտագործման նախարար։

Աշխատանքները վերաբերում են Հայաստանի գյուղատնտեսական բույսերի պաշտպանության խնդիրներին։ Ուսումնասիրել է լոլիկի վիրուսային և միկոպլազմային հիվանդությունները և մշակել դրանց դեմ պայքարի արդյունավետ միջոցներ։

Պարգևներ 
 ՀՀ գյուղատնտեսության նախարարության «Գյուղատնտեսական նվաճումների համար» ոսկե մեդալ, 2012։

Մատենագիտություն 
 Геворгян З. Г., Микоплазменные болезни сельскохозяйственных растений, Е., 1981 (համահեղինակ)։
 Վարունգի և լոլիկի վնասատուներն ու հիվանդությունները ջերմատներում և պայքարի միջոցները / Զ. Գ. Գևորգյան, Զ. Գ. Մանուկյան, Ժ. Կ. Մարկոսյան և ուրիշներ։ ՀՍՍՀ գյուղատնտեսության մինիստրության Բույսերի պաշտպանության գ/հ ինստիտուտ։ Երևան։ Հայաստան, 1978։

Տես նաև 
 Հայաստանի Հանրապետության գյուղատնտեսության նախարար

Ծանոթագրություններ 

Հայ քաղաքական գործիչներ
Հայաստանի նախարարներ
ՀՀ գյուղատնտեսության նախարարներ
Հայ պետական գործիչներ
Հայ գյուղատնտեսներ
Գյուղատնտեսական գիտությունների դոկտորներ
Հայ ակադեմիկոսներ
Բնօրինակում անաղբյուր հոդվածներ
ՀԹՎ 2023 հոդվածներ